ddrg/super_eurlex huggingface dataset:
(63)

Komission vakiintuneen käytännön mukaan olemassa olevien tukijärjestelmien alkuperäisen talousarvion korottaminen on sallittua. Tämä käytäntö vahvistetaan Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta 21 päivänä huhtikuuta 2004 annetun komission asetuksen (EY) N:o 794/2004 (31) 4 artiklan 1 kohdassa. Komissio katsoo, että kyseisen säännöksen mukaan tukijärjestelmän alkuperäisen talousarvion korottamista alle 20 prosentilla ei voida pitää muutoksena olemassa olevaan tukijärjestelmään. Jos viranomaiset ylittävät edellä mainitun prosenttimäärän, muutoksesta on ilmoitettava asetuksen (EY) N:o 794/2004 4 artiklan 2 kohdassa säädettyjen yksityiskohtaisten sääntöjen mukaisesti. Sen vuoksi mikään ei estä Italian viranomaisia korottamasta tarkasteltavana olevan tukijärjestelmän alkuperäistä talousarviota, mikäli se tapahtuu vahvistettuja menettelytapoja noudattaen.
(33)

Kyseiset edellytykset ovat: a) hanke palvelee asianomaista alaa (tai osa-alaa) vääristämättä kilpailua muilla aloilla (tai osa-aloilla); b) tiedot julkaistaan tarkoituksenmukaisissa lehdissä, joilla on vähintään kansallinen levikki ja jotka eivät rajoitu minkään erityisen järjestön jäseniin, sen varmistamiseksi, että kuka tahansa työstä mahdollisesti kiinnostunut toimija saa vaivatta tiedon työn suorittamisesta ja että työn tulokset ovat kaikkien kiinnostuneiden osapuolten saatavilla tai ne saatetaan pyynnöstä kaikkien saataville. Nämä tiedot on julkaistava viimeistään silloin, kun muut mahdolliset tiedot toimitetaan tietyn järjestön jäsenille; c) kaikkien asianomaisten, mukaan luettuna tuensaajat, on mahdollista hyödyntää työn tuloksia samoin edellytyksin sekä kulujen että ajan osalta; d) tuki täyttää Uruguayn kierroksen monenvälisten kauppaneuvottelujen aikana tehdyn maataloussopimuksen (7) liitteessä II — ”Kotimainen tuki: perusteet alennussitoumuksista vapauttamiselle” — määrätyt edellytykset (viimeksi mainittujen edellytysten osalta on aiheellista todeta, että tutkimustoiminnan rahoittaminen ei saa johtaa tuottajahintatukeen eikä siihen saa sisältyä tuottajille tai jalostajille maksettavia suoria tukia).
(39)

Muista poikkeuksista määrätään perustamissopimuksen 87 artiklan 3 kohdan a ja c alakohdassa. Koska kyse ei ole aluetuesta vaan vaikeuksissa olevan yrityksen rakenneuudistukseen myönnettävästä tuesta, siihen voidaan soveltaa ainoastaan c alakohdan poikkeuksia. Kyseisen alakohdan mukaan valtiontuki tietyn taloudellisen toiminnan kehityksen edistämiseen soveltuu yhteismarkkinoille, jos tuki ei muuta kaupankäynnin edellytyksiä yhteisön edun kanssa ristiriitaisella tavalla. Komissio on julkaissut suuntaviivat vaikeuksissa olevien yritysten pelastamiseen tai rakenneuudistukseen myönnettävän valtiontuen arvioimiseksi. Toisin kuin Ranskan viranomaiset ehdottavat, tarkasteltavana oleva tuki on arvioitava vuonna 1999 annettujen suuntaviivojen kriteerien perusteella (11), sillä tuki on ilmoitettu 10 päivää lokakuuta 2004 edeltävänä ajankohtana. On selvää, että toimenpiteellä ei ole horisontaalista tavoitetta. Ranska ei myöskään ilmoita tuelle muuta tavoitetta vaan vetoaa kyseisiin suuntaviivoihin perustellakseen ilmoitetun toimenpiteen soveltuvuutta yhteismarkkinoille.
(173)

Koska tuella ei ole alueellisia tavoitteita — sitä ei ole tarkoitettu edistämään taloudellista kehitystä alueilla, joilla elintaso on poikkeuksellisen alhainen tai joilla vajaatyöllisyys on vakava ongelma, eikä edistämään tiettyjen talousalueiden kehitystä — perustamissopimuksen 87 artiklan 3 kohdan a ja c alakohdan alueelliset näkökohdat eivät koske sitä. Tuella ei myöskään edistetä Euroopan yhteistä etua koskevaa tärkeää hanketta. Kulttuurin ja kulttuuriperinnön edistäminen eivät nekään ole tuen tavoitteina.
(52)

Asetuksessa (EY) N:o 70/2001, sellaisena kuin se on muutettuna asetuksella (EY) N:o 364/2004 (7), jolla säännösten soveltamisala laajennetaan kattamaan tutkimus- ja kehitystyön tuki, sallitaan valtiontuen myöntäminen pk-yritysten perustutkimukseen, teolliseen tutkimukseen ja kilpailua edeltävään kehitystoimintaan. Vaikka käsiteltävänä oleva toimenpide myönnettiin ennen asetuksen (EY) N:o 364/2004 voimaantuloa, asetusta (EY) N:o 70/2001 sovelletaan sellaisena kuin se on muutettuna. Muutetun asetuksen 9 a artiklan mukaan ennen asetuksen (EY) N:o 364/2004 voimaantuloa ilman komission hyväksyntää ja perustamissopimuksen 88 artiklan 3 kohdan ilmoitusvelvollisuuden vastaisesti myönnetty ohjelman ulkopuolinen yksittäinen tuki soveltuu yhteismarkkinoille, jos se täyttää kaikki asetuksen (EY) N:o 70/2001 edellytykset, sellaisena kuin se on muutettuna.
(120)

CAPM-malli on pörssinoteerattujen suuryritysten sijoitusten tuoton käytetyin määritysmenetelmä. Koska LBB ei ole pörssinoteerattu yritys, sen beeta-arvon suora johtaminen on mahdotonta. CAPM-menetelmän käyttö tarkasteltavana olevassa tapauksessa on sen vuoksi mahdollista vain, jos laskentaperusteeksi otetaan arvioitu beeta-arvo.
(10)

Komissio hankki ja tarkasti kaikki polkumyynnin, vahingon ja yhteisön edun lopullisen määrittämisen kannalta tarpeellisina pitämänsä tiedot ja teki tarkastuskäyntejä seuraavien yritysten toimitiloihin: a) Yhteisön tuottajat: — Computer Support Italcard s.r.l. (Milano, Italia) — Global Digital Disk GmbH & Co KG (Dresden, Saksa) — Manufacturing Advanced Media S.A. (Mulhouse, Ranska) — Sony DADC AG (Salzburg, Itävalta) — TDK Recording Media Europe SA (Luxemburg) b) Vientiä harjoittavat kiinalaistuottajat: — Fortune (Jiangsu) Multimedia Co., Ltd, Nantong — Prodisc Technology. Inc. (”Prodisc Kiina”), Ningbo c) Hongkongissa toimivat vientiä harjoittavat tuottajat — Audio Distributor’s / Artsome Ltd. — Lead Data Inc. — Mediastar Technology Ltd. — MDA Technology Ltd. d) Malesialaiset vientiä harjoittavat tuottajat — Daxon Technologies Sdn Bhd, Kuala Lumpur — Digital Data Technologies Sdn Bhd., Kuala Lumpur — Dragon Optical Media Technologies Sdn Bhd. Kuala Lumpur — Memory Tech Sdn Bhd., Kuala Lumpur e) Etuyhteydessä olevat kauppiaat: — Daxon BenQ Inc. (Taiwan) — Prodisc Technology Inc. (Taipei, Taiwan) — Artsome Investment Ltd. (Hongkong) f) Etuyhteydettömät tuojat ja jakelijat — Emtec International S.p.a. (Pariisi, Ranska) — Ingram Micro Distribution GmbH (München, Saksa) — Intenso GmbH (Vechta, Saksa) — Maxell Europe Ltd (Lontoo, Yhdistynyt kuningaskunta) — Philips Recordable Media (Wiesbaden, Saksa) — Sony France S.A. (Pariisi, Ranska) — Verbatim Ltd (Lontoo, Yhdistynyt kuningaskunta) g) Etuyhteydessä oleva jakelija — SK Kassetten GmbH & Co KG (Neuenrade, Saksa) h) Tukkumyyjät/vähittäismyyjät — Metro Group Buying GmbH (Düsseldorf, Saksa) i) Vähittäiskauppiaat — Carrefour Marchandises Internationales (Pariisi, Ranska) — El Corte Inglés S.A. (Madrid, Espanja) — FNAC S.A. (Pariisi, Ranska) j) Muut sidosryhmät — Philips Intellectual Property & Standards, Eindhoven, Alankomaat
Yleensä päivä, jolloin vaatimustenmukaisuusolettamus päättyy, on sama kuin eurooppalaisen standardointielimen asettama standardin kumoamispäivä (’dow’). Standardien käyttäjiä kuitenkin kehotetaan kiinnittämään huomiota siihen, että poikkeustapauksissa se voi olla jokin muukin päivä.

Huom. 2.1
FI Euroopan unionin virallinen lehti L 324/7

NEUVOSTON PÄÄTÖS,

tehty 13 päivänä marraskuuta 2006,

Euroopan kulttuuripääkaupunki -tapahtumasta vuonna 2010,

(2006/796/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005–2019 tehdyn Euroopan parlamentin ja neuvoston päätöksen N:o 1419/1999/EY (1), ja erityisesti sen 2 artiklan 3 ja 4 kohdan,

ottaa huomioon komissiolle, Euroopan parlamentille ja neuvostolle päätöksen N:o 1419/1999/EY 2 artiklan 2 kohdan mukaisesti toimitetun valintalautakunnan raportin huhtikuulta 2006,

katsoo, että päätöksen N:o 1419/1999/EY 3 artiklassa ja liitteessä II vahvistetut perusteet täyttyvät kokonaisuudessaan,

ottaa huomioon 23 päivänä lokakuuta 2006 annetun komission suosituksen,

ON PÄÄTTÄNYT SEURAAVAA:

1 artikla

Essen ja Pécs nimetään Euroopan kulttuuripääkaupungeiksi vuodeksi 2010 päätöksen N:o 1419/1999/EY, sellaisena kuin se on muutettuna päätöksellä N:o 649/2005/EY, 2 artiklan 1 kohdan mukaisesti.

2 artikla

Istanbul nimetään Euroopan kulttuuripääkaupungiksi vuodeksi 2010 päätöksen N:o 1419/1999/EY 4 artiklan mukaisesti.

3 artikla

Kaikkien nimettyjen kaupunkien on toteutettava tarvittavat toimenpiteet päätöksen N:o 1419/1999/EY 1 ja 5 artiklan tehokkaan täytäntöönpanon varmistamiseksi.

Tehty Brysselissä 13 päivänä marraskuuta 2006. Neuvoston puolesta Puheenjohtaja S. HUOVINEN

(1) EYVL L 166, 1.7.1999, s. 1, päätös sellaisena kuin se on muutettuna päätöksellä N:o 649/2005/EY (EUVL L 117, 4.5.2005, s. 20).
(1)

Tämä päätös osoitettiin seuraaville yrityksille: Degussa AG, Röhm GmbH & Co. KG, Para-Chemie GmbH, Altuglas International SA, Altumax Europe SAS, Arkema SA, Elf Aquitaine SA, Total SA, ICI PLC, Lucite International Ltd ja Lucite International UK Ltd, Quinn Barlo Ltd, Quinn Plastics NV ja Quinn Plastics GmbH.
—

päivä, jolloin tavarantoimittaja (tai urakoitsija) on päättänyt asennuksen (tai rakentamisen) ja alustavat kokeilut, joilla varmistetaan se, että kohde on toimintavalmis riippumatta siitä, onko asennustyö (tai rakennus) luovutettu ostajalle sopimuksen mukaisena ajankohtana vai ei, ja riippumatta sitoumuksista, joita tavarantoimittajalla (tai urakoitsijalla) voi olla ja jotka jatkuvat edelleen siltä osin kuin kyse on esimerkiksi tehokkaan toiminnan takaamisesta tai paikallisen henkilöstön kouluttamisesta.
(7)

Tutkimuksessa todettiin, että lisätulli on GATT 1994 -sopimuksen vastainen eikä se ole GATT 1994 -sopimuksen II artiklan 2 kohdan a alakohdan nojalla perusteltu siltä osin kuin sitä sovelletaan viineihin ja tislattuihin alkoholijuomiin; lisäksi todettiin, että erityinen lisätulli on GATT 1994 -sopimuksen II artiklan 1 alakohdan vastainen eikä se ole GATT 1994 -sopimuksen II artiklan 2 kohdan a alakohdan nojalla perusteltu siltä osin kuin sitä sovelletaan tislattuihin alkoholijuomiin. Koska WTO-sopimus kieltää tällaiset käytännöt, kaupan esteistä annetun asetuksen 2 artiklan 1 kohdassa tarkoitettu todiste kaupan esteestä on olemassa.
(76)

Ensin on syytä huomata, että seuraavan, yksinomaan polkumyynnillä tapahtunutta tuontia käsittelevän tarkastelun ulkopuolelle on jätetty asianmukaisesti tiedot, jotka koskevat Beijing Matsushita Color CRT Co., Ltd -yritystä ja LG Philips Display Korea Co., Ltd -yritystä eli niitä kahta asianomaisissa maissa sijaitsevaa, vientiä harjoittavaa tuottajaa, joiden ei havaittu tuoneen tarkasteltavana olevaa tuotetta polkumyynnillä. Lisätietona voidaan mainita, että kahden edellä mainitun tuottajan tuonti oli tutkimusajanjakson aikana vähäistä, huomattavasti vähemmän kuin 1 prosentti yhteisön kulutuksesta.
(5)

Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/EY, Euratom (4) 2 artiklan 1 kohdan a alakohdassa säädetään, että maksut, joista on määrätty sokerialan yhteisessä markkinajärjestelyssä, ovat omia varoja. Tämän vuoksi on tarpeen vahvistaa kyseisten yhteisöjen omista varoista tehdyn päätöksen 94/728/EY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000 (5). 2 artiklan 2 kohdassa ja 6 artiklan 3 kohdan a alakohdassa tarkoitettujen määrien toteamispäivä. Koska asetuksen (EY) N:o 60/2004 7 artiklan 2 kohdassa säädetään, että kyseisten jäsenvaltioiden maksut suoritetaan neljässä vaiheessa, olisi vahvistettava neljä eri päivämäärää.
(3)

Koska tämäntyyppiset laitteet käyttävät radiotaajuuksia, joilla on pieni säteilyteho, ja niiden kantama on lyhyt, ne eivät yleensä voi häiritä muita taajuuksien käyttäjiä kovinkaan paljon. Sen vuoksi ne voivat, haitallisia häiriöitä aiheuttamatta, käyttää yhteisiä taajuuskaistoja muiden sekä luvanvaraisten että luvasta vapaiden palvelujen kanssa ja toimia rinnakkain muiden lyhyen kantaman laitteiden kanssa. Tästä syystä niiden käyttöön ei tulisi vaatia direktiivin 2002/20/EY (2) mukaista yksittäislupaa. Lisäksi on huomattava, että Kansainvälisen televiestintäliiton radio-ohjesäännössä määritellyt radioviestintäpalvelut ovat lyhyen kantaman laitteisiin nähden etusijalla, eikä vaatimuksena ole, että lyhyen kantaman laitteita on suojattava näiden palvelujen aiheuttamilta häiriöiltä. Koska lyhyen kantaman laitteiden käyttäjille ei taata häiriösuojausta, näiden laitteiden valmistajien vastuulla on suojata laitteet radioviestintäpalvelujen sekä muiden sellaisten lyhyen kantaman laitteiden aiheuttamilta haitallisilta häiriöiltä, joita käytetään niihin sovellettavien yhteisön tai kansallisten säännösten mukaisesti. Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY (jäljempänä ’radio- ja telepäätelaitedirektiivi’) (3) mukaan valmistajien on varmistettava, että lyhyen kantaman laitteet käyttävät radiotaajuuksia tehokkaasti, jotta muille lyhyen kantaman laitteille ei aiheudu haitallisia häiriöitä.
(169)

Komissio hyväksyy Saksan ja BdB:n esittämät yhteineväiset näkemykset maksuvalmiushaitoista tilanteessa, jossa tavanomainen pääomasijoitus pankkiin parantaa pankin maksuvalmiutta ja kasvattaa lisäksi sen omia varoja, mikä on pankkivalvontalainsäädännön nojalla välttämätön edellytys liiketoiminnan laajentamiseksi. Kuten edellä on todettu, voidakseen käyttää pääoman täysimääräisesti hyväkseen, toisin sanoen laajentaakseen sataprosenttisesti riskipainotettuja vastaaviaan kertoimella 12,5 (eli 100 jaettuna 8 prosentin vakavaraisuussuhdeluvulla), pankin on hankittava rahoitusmarkkinoilta 11,5-kertainen jälleenrahoitus. Periaate on yksinkertaistettuna se, että tästä pääomasta 12,5-kertaisena saatujen ja 11,5-kertaisena maksettujen korkojen erotus vähennettynä pankin muilla kuluilla (esimerkiksi hallintokuluilla) antaa tulokseksi oman pääoman tuoton (38). Koska kyseessä oleva HLB:hen perustettu äänetön osakkuus ei paranna suoranaisesti HLB:n maksuvalmiutta, HLB:lle aiheutui pääoman määrää vastaavat ylimääräiset rahoituskustannukset, kun se turvautui rahoitusmarkkinoihin hankkiakseen varat, jotka se tarvitsee hyödyntääkseen täysimääräisesti liiketoimintamahdollisuudet. Nämä lisäkustannukset on otettava huomioon kohtuullisen korvauksen määrityksessä vastaavansuuruisena vähennyksenä. Markkinataloussijoittaja ei sen vuoksi voi odottaa saavansa pääomastaan samaa korvausta kuin sijoittaessaan käteispääomaa.
(184)

Komissio päättelee edellä esitettyjen laskelmien perusteella, että LSH:n on maksettava erityistarkoituksiin sidotusta omaisuudesta, jonka BAKred on hyväksynyt ydinpääomaksi, 6,28 prosentin vuotuinen korvaus (verojen jälkeen) sekä 0,3 prosentin korvaus (verojen jälkeen) erotuksesta kyseisten omaisuuserien arvon ja LSH:n taseeseen omana pääomana kirjatun määrän välillä. Korvaus on myös kiinteistöomaisuudesta muodostuvan erityisrahaston tapauksessa 0,3 prosenttia.
(43)

Tuen oikeasuhteisuudesta komissio vahvistaa, että tuella on tarkoitus kattaa tappiot, jotka yritykset kärsisivät hankkeessa, jota ei toteutettaisi ilman tukea. Tuki on oikeasuhteinen siltä osin kuin se kattaa tappiot, jotka asianomaisille kuudelle yritykselle aiheutuvat asuin- ja liikehuoneistojen myymisestä tai vuokraamisesta hinnoilla, jotka vastaavat kyseisellä alueella vastaavanlaisista tiloista tavanomaisesti pyydettäviä hintoja. Osittaista takaisinmaksua koskevan määräyksen seurauksena hankkeeseen sisältyy kuitenkin mahdollista ”ylimääräistä” tukea. Kyseisen, kunnan ja rakennusyritysten yhteistyösopimukseen sisältyvän määräyksen mukaan tilintarkastaja laskee hankkeen lopuksi siinä tosiasiallisesti syntyneet tappiot toteutuneiden tulojen ja menojen perusteella. Jos tosiasialliset tappiot ovat pienemmät kuin arvioidut tappiot, joiden perusteella avustusta (toimenpide 1) hankkeen aikana myönnetään, ainoastaan 50 prosenttia tosiasialliset tappiot ylittävästä avustuksen määrästä on maksettava takaisin kunnalle. Näin ollen rakennusyritykset voivat pitää itsellään 50 prosenttia avun siitä osasta, joka ei kulu tappioiden kattamiseen. Tästä seuraa, että jos tosiasialliset tappiot ovat lähellä nollaa arvioidun 2,98 miljoonan euron sijaan, yritysten on maksettava takaisin 1,49 miljoonaa euroa ja ne voivat pitää itsellään samansuuruisen summan. Tosiasialliset tappiot ylittävä, valtion varoista maksettava osuus ei ole välttämätön hankkeen täytäntöönpanon kannalta. Näin ollen voidaan päätellä, että ainoastaan sellainen määräys, jonka mukaan tosiasialliset tappiot ylittävä avustuksen osuus on maksettava täysimääräisenä takaisin, rajaisi tuen tarvittavaan vähimmäismäärään ja tekisi siitä oikeasuhteisen. Komissio huomauttaa lisäksi, että tällaista täysimääräistä takaisinmaksua koskevaa määräystä on sovellettava myös tukeen, joka sisältyy osittaiseen takaukseen (toimenpide 3), eikä ainoastaan avustukseen (toimenpide 1), mikä on tilanne osittaista takaisinmaksua koskevan määräyksen tapauksessa.
(12)

Tutkimuksen kohteena ollut sopimus on tämän vuoksi purettu, minkä johdosta muodollinen tutkintamenettely on muuttunut tarpeettomaksi. Näin ollen muodollinen tutkintamenettely on syytä lopettaa.
(181)

Saksa on toimittanut vertailevan laskelman määräajattomuudesta maksetuista preemioista. Tiedot koskivat Deutsche Bankin määräajaltaan rajoittamattomia euromääräisiä transaktioita (perpetual) heinäkuussa 1999 ja Dresdner Bankin määräaikaisia transaktioita toukokuussa 1999 (44). Kokonaiskorvaus Deutsche Bankin perpetual-instrumenteista heinäkuulta 1999 on tietojen mukaan 6,6 prosenttia vuodessa (ks. taulukko edellä). Saksan 10-vuotisten valtionobligaatioiden jälkimarkkinakorot olivat 1 päivänä heinäkuuta 19994,66 prosenttia vuodessa, joten niihin liittyvä korvaus oli 1,94 prosenttia vuodessa (45). Dresdner Bankin toukokuussa 1999 hankkiman 12 vuoden äänettömän osakkuuden euromääräisestä erästä maksetaan sen sijaan korvausta, joka on 1,65 prosenttia enemmän kuin Saksan 10 vuoden valtionobligaatioiden tuotto. Tästä saadaan erotukseksi 0,29 prosenttia vuodessa. Tämä on vain hieman suurempi kuin tässä sovittu preemio eli 0,20 prosenttia vuodessa (0,23 prosenttia vuodessa ml. elinkeinovero). Erotus on hieman suurempi myös siksi, että Moody’s-luokituslaitos on antanut Deutsche Bankin perpetual-instrumenteille heikomman A1-luokituksen kuin Dresdner Bankin hankkimalle äänettömälle osakkuudelle, jonka luokitus on Aa2. Näin ollen korvauskin oli suurempi.
(171)

Komissio on näiden seikkojen perusteella kantelun tehneen BdB:n, Baijerin osavaltion ja BayernLB:n kanssa yhtä mieltä siitä, että kohtuullinen korvaus ensimmäisestä tarkasteltavana olevasta pääomaerästä on 6,42 prosenttia (yhtiöverojen jälkeen ja ennen investointiveroja) vuotta kohden. Tähän tulokseen päädytään, kun sijoituksesta saatavaa tavanomaista tuottoa korotetaan 0,3 prosenttia toimenpiteen erityispiirteiden vuoksi ja kun sitä pienennetään 3,75 prosenttia niiden rahoituskustannusten perusteella, joita BayernLB:lle aiheutui, koska siirretty omaisuus ei parantanut sen maksuvalmiutta. Komissio päättelee lisäksi, että kohtuullinen korvaus toisesta pääomaerästä on 5,25 prosenttia (yhtiöverojen jälkeen ja ennen investointiveroja) vuotta kohden, johon päädytään, kun sijoituksesta saatavaa tavanomaista 8 prosentin tuottoa korotetaan 0,3 prosenttia ja kun sitä pienennetään 3,05 prosenttia sen perusteella, että pääoma ei parantanut BayernLB:n maksuvalmiutta.
(25)

Asetuksen (EY) N:o 1/2003 23 artiklan 2 kohdassa säädetään yrityksille määrättävästä sakosta, joka on enintään 10 prosenttia liikevaihdosta. Kyseisestä 10 prosentin ylärajasta on todettu seuraavaa: jos useamman päätöksen kohteena olevan yhteisön katsotaan muodostavan yhdessä yrityksen, joka on kilpailunvastaisesta rikkomisesta vastuussa oleva yhtenäinen taloudellinen kokonaisuus […] ajankohtana, jolloin päätös on tehty, […] yläraja voidaan laskea käyttämällä pohjana koko yrityksen liikevaihtoa, mikä tarkoittaa kaikkia sen muodostavia osia yhteenlaskettuna. Jos tämä yhtenäinen taloudellinen kokonaisuus on tämän jälkeen hajonnut, kukin niistä yrityksistä, joille päätös on osoitettu, on oikeutettu siihen, että ylärajaa sovelletaan kuhunkin erikseen (5).
(20)

Rikkominen on ollut yhtenäistä, monimutkaista ja jatkuvaa, ja sen tarkoituksena on ollut hintojen vahvistaminen ja tuotannon tai myynnin rajoittaminen tai valvominen Italian markkinoilla, mikä merkitsee EHTY:n perustamissopimuksen 65 artiklan 1 kohdan hyvin vakavaa rikkomista. Kartelli koski koko Italian tasavallan aluetta. On vahvistettu, että kartellisopimukset pantiin täytäntöön ja että ne vaikuttivat markkinoihin, vaikkei toivottuihin vaikutuksiin aina päästykään. Komissio kuitenkin katsoo, että kartelliin osallistuneet yritykset syyllistyivät hyvin vakavaan rikkomiseen. Se, että kartellin vaikutukset rajoittuivat ainoastaan Italian markkinoihin, ei alenna rikkomisen vakavuusastetta hyvin vakavasta vakavaan, koska on otettava huomioon myös Italian tuotannon merkittävyys.
(35)

Edellä 1 kappaleessa lueteltujen yritysten on lopetettava heti rikkominen, jos näin ei ole vielä tehty. Yritysten on pidättäydyttävä vastedes harjoittamasta tässä asiassa todetun rikkomisen kaltaista toimintaa ja toteuttamasta toimenpiteitä, joilla on samanlaisia tai vastaavia tavoitteita tai vaikutuksia.
Näistä suhteellisen suurista markkinaosuuksista huolimatta komissio päättelee, ettei raideajoneuvojen ilmajousien markkinoilla ole odotettavissa määräävän aseman syntymistä. Tähän on kaksi syytä. Ensinnäkin kaikkien kilpailijoiden (osapuolet mukaan luettuina) on ostettava enimmillään 70 prosenttia käyttämistään ilmajousitusjärjestelmän osista muilta kilpailijoilta, jotka valmistavat joko kumipalkeita tai metalliosia. Continental pystyi osoittamaan, että se on äskettäin lisännyt kumipalkeiden toimituksiaan ilmajousitusjärjestelmiä valmistavalle kilpailijalleen. Tämä osoittaa, että ristiintoimitukset ovat tällä teollisuudenalalla yleinen käytäntö. Toiseksi markkinoilla on riittävästi mahdollisia kilpailijoita, jotka voivat estää osapuolia nostamasta hintoja muista riippumatta. Japanilaiset Toyo ja Sumitomo ovat lisänneet eurooppalaisten tytäryhtiöidensä välityksellä huomattavasti liiketoimintaansa Euroopassa. Ne ovat voineet laajentaa liiketoimintaansa näiden äskettäin perustettujen eurooppalaisten tytäryhtiöidensä avulla ja pystyvät mitä todennäköisimmin lisäämään markkinaosuuttaan entisestään lähitulevaisuudessa. Koska junien käyttöikä on pitkä (jopa 30 vuotta), asiakkailla on riittävästi aikaa antaa uusien toimittajien pätevöityä.
(2)

Yleissopimuksen voimassaolon jatkaminen edelleen yhdellä vuodella on sekä yhteisön että sen jäsenvaltioiden etujen mukaista. Yleissopimuksen XXV artiklan b alakohdan mukaan voimassaolon jatkamisen edellytyksenä on, että viljojen kauppaa koskeva vuoden 1995 yleissopimus on edelleen voimassa saman ajan. Komissio, joka edustaa yhteisöä elintarvikeapukomiteassa, olisi sen vuoksi valtuutettava neuvoston päätöksellä äänestämään sopimuksen jatkamisen puolesta,
LUONNOS

Laivavarusteita koskevien vaatimustenmukaisuustodistusten vastavuoroisesta tunnustamisesta tehdyn

EUROOPAN YHTEISÖN JA AMERIKAN YHDYSVALTOJEN VÄLISEN SOPIMUKSEN MUKAISESTI PERUSTETUN SEKAKOMITEAN PÄÄTÖS N:o …/…

SEKAKOMITEA, joka

ottaa huomioon laivavarusteita koskevien vaatimustenmukaisuustodistusten vastavuoroisesta tunnustamisesta Euroopan yhteisön ja Amerikan yhdysvaltojen välillä tehdyn sopimuksen ja erityisesti sen 7 artiklan,

sekä katsoo, että sopimuksen 7 artiklan 2 kohdan mukaan sekakomitea vahvistaa oman työjärjestyksensä,

ON TEHNYT TÄMÄN PÄÄTÖKSEN:

Tämän kahtena kappaleena laaditun päätöksen allekirjoittavat sekakomitean edustajat, jotka on valtuutettu toimimaan sopimuspuolten puolesta sopimusta muutettaessa. Tämä päätös on voimassa siitä päivästä, jona jälkimmäinen allekirjoituksista on tehty.

Amerikan yhdysvaltojen puolesta

Allekirjoitettu Washingtonissa

Euroopan yhteisön puolesta